Flyet skulle her til eftermiddag flyve fra København til Aalborg, men flyet nåede aldrig så langt. For på vej ud af lufhavnen ramte den ene vinge en lysmast. Der var ingen der kom til skade ved uheldet, men flyet måtte ikke lette, da det skal undersøges for skader, det oplyser pressechef ved SAS Trine Kromann-Mikkelsen. Nu er 142 passagerer strandet for en stund i København og må vente på at komme med et andet fly til Aalborg. Pressechef Trine Kromann-Mikkelsen mener ikke, at det er piloten, der har lavet en fejl. - Efter vores opfattelse har piloten fulgt de anvisninger, har har fået. Vi skal nu prøve at placere ansvaret, siger hun. På trods af den udramatiske uheld, så mener hun alligevel at det er usædvanligt.
Flyet ramte en lysmast på vej til Aalborg Lufthavn.